**Dejepis 7.ročník 27.5.**

Milí siedmaci ☺ tento týždeň si doplníme vedomosti o **osvietenstve** u nás, v Uhorsku, lebo moderné trendy sa šírili aj medzi slovenskými vzdelancami. V učebnici si o tejto téme prečítajte na s. **96-98.** Prečítajte si všetko, najmä **Reč prameňov**, lebo vašou úlohou bude odpovedať na otázky **na s. 97 –Dešifrujeme pramene**. Svoje odpovede mi pošlite na mail do 3.6. Držím palce :)

**Epocha osvietenských vzdelancov - stručne**

Osvietenstvo zmenilo pohľad na človeka, odklon od slepej viery a náboženstva na informácie, ktoré sú výsledkom ľudského rozumu.

Osvietenstvo prerazilo aj do Uhorska, prejavilo sa to novými formami vlády (osvietenský absolutizmus- Mária Terézia, Jozef II.)

Vedecké bádanie sa orientovalo na technické vynálezy v baníctve, geológia, obyvateľstvo a spôsob života, príroda. Poznatky boli preberané v **učených spoločnostiach** a **akadémiách** (návrh prvej učenej spoločnosti v Uhorsku vypracoval Matej Bel).  
Od polovice 18. st. boli centrom bádania **UNIVERZITY** (pozornosť na predmety: matematika, fyzika,chémia).

**Matej Bel** - rodák z dediny Očová, rektor evanjelického gymnázia, neskôr evanjelický farár. Zaujímal sa o zemepis, prírodopis, históriu. Zostavil geografiu uhorských stolíc- **Notície** (predchodca encyklopédie)- poznatky o vtedajšom Uhorsku, opis miest, obcí, obyvateľstva. Pre jeho rozsiahle vedomosti ho prezývali ,,veľká ozdoba Uhorska“. Patril k **polyhistorom** – znalcom viacerých vedných odborov.

Mapy k dielu Notície nakreslil kartograf **Samuel Mikovíni** (kartografia – veda zaoberajúca sa zhotovovaním zemepisných máp).

**Adam František Kollár** – rodák z Terchovej, bol poradcom uhorskej kráľovnej Márie Terézie, spolupracoval na jej školskej reforme. Bol riaditeľom Dvorskej knižnice vo Viedni. Kritizoval privilégiá šľachty a cirkvi, preto mal aj veľa nepriateľov. Pre jeho výnimočné vedomosti mal prezývku ,,slovenský Sokrates“. <https://www.youtube.com/watch?v=OYTj8RiZrjI>